Държавен вестник, бр. 48, 2022 г., стр. 125

БРОЙ  48	
Д Ъ Р Ж А В Е Н  В Е С Т Н И К 	
СТР.  125  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ОТБРАНАТА
ПРАВИЛНИК
за устройството и дейността на Централното 
военно окръжие
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат устрой­
ството, дейността и организацията на работа 
на Централното военно окръжие.
Чл. 2. (1) Централното военно окръжие е 
военно формирование от въоръжените сили, 
структура на пряко подчинение на минис­
търа на отбраната със седалище: гр. София, 
ул. Георги Бенковски № 12.
(2) Централното военно окръжие (ЦВО) 
е юридическо лице на бюджетна издръжка, 
второстепенен разпоредител с бюджет към 
министъра на отбраната. Финансовите сред­
ства за изпълнение на мисията, функциите и 
задачите на ЦВО се осигуряват от бюджета 
на Министерството на отбраната (МО) за 
съответната година.
(3) Реализираните приходи на ЦВО се 
отчитат в съответствие с нормативната база 
и установения ред в МО.
Чл. 3. Дейността на ЦВО се осъществява 
в съответствие със Закона за отбраната и 
въоръжените сили на Република България 
(ЗОВСРБ), Правилника за прилагане на За­
кона за отбраната и въоръжените сили на 
Република България (ППЗОВСРБ), Закона за 
резерва на въоръжените сили на Република 
България (ЗРВСРБ), Правилника за прила­
гане на Закона за резерва на въоръжените 
сили на Република България (ППЗРВСРБ), 
Кодекса на труда, Закона за защита на кла­
сифицираната информация (ЗЗКИ), Правил­
ника за прилагане на Закона за защита на 
класифицираната информация, Закона за 
публичните финанси; Наредбата за военния 
отчет на български граждани и техника за 
мирно и военно време, приета с ПМС № 167 
от 2012 г., Наредбата за условията и реда за 
провеждане на мобилизация, приета с ПМС 
№ 211 от 2012 г., Наредбата за отсрочване на 
запасни и техника-запас от повикване във 
въоръжените сили при мобилизация, приета 
с ПМС № 114 от 2013 г., Наредба № Н-29 от 
2010 г. за условията и реда за адаптация на 
военнослужещите от Министерството на от­
браната, структурите на пряко подчинение на 
министъра на отбраната и Българската армия 
при освобождаване от военна служба (ДВ, 
бр. 95 от 2010 г.), Наредба № Н-28 от 2010 г. за 
критериите, условията и реда за атестиране на 
военнослужещите от МО, СППМО и БА (ДВ, 
бр. 92 от 2010 г.), както и други нормативни 
и административни актове на министъра на 
отбраната.
Г л а в а  в т о р а
ОСНОВНИ ФУНКЦИИ НА ЦЕНТРАЛНОТО 
ВОЕННО ОКРЪЖИЕ
Чл. 4. Централното военно окръжие:
1. ръководи процесите по планиране и по 
поддържане на бойната и мобилизационна 
готовност, войсковата служба, подготовката 
и ресурсното осигуряване на подчинените 
военни окръжия;
2. организира планирането, оповестява­
нето и доставянето на ресурсите от резерва 
на ВС на РБ във военните формирования от 
въоръжените сили в мирно и военно време 
и структурите по чл. 50, ал. 2 от Закона за 
отбраната и въоръжените сили на Република 
България (ЗОВСРБ);
3. организира воденето на военния отчет 
в мирно и във военно време, поддържането 
и съхраняването на регистри, изготвянето на 
военноотчетни документи, административното 
обслужване и предоставянето на услуги на 
българските граждани;
4. популяризира военната професия и на­
бира кандидати за военна служба, за служба 
в доброволния резерв и за обучение във вис­
шите военни училища;
5. организира подготовката на гражданите 
на Република България в двата етапа за при­
добиване на средно образование за усвояване 
на знания и придобиване на умения, свързани 
със защитата на родината, действията за оце­
ляване при кризи от военен характер, както и 
за мисиите и задачите на въоръжените сили;
6. участва в организирането и провежда­
нето на дейностите по социалната адаптация 
на военнослужещите при освобождаване от 
военна служба и съдейства за осигуряването 
на успешен преход към цивилната сфера;
7. участва с представители в областните и 
общинските съвети по сигурност;
8. администрира процесите, свързани със 
службата в доброволния резерв.
Г л а в а  т р е т а
СТРУКТУРА И УПРАВЛЕНИЕ НА ЦЕН­
ТРАЛНОТО ВОЕННО ОКРЪЖИЕ
Чл. 5. (1) Централното военно окръжие е 
организирано в ръководство, щаб и самосто­
ятелни сектори „Финанси“ и „Правно оси­
гуряване и обществени поръчки“, отделение 
„Сигурност на информацията“, Учрежденски 
архив и звено „Оперативни дежурни“.
(2) Към ЦВО функционират подчинени 
териториални структури – военни окръжия 
I степен и военни окръжия II степен.